/* COM/2010/0449 galīgā redakcija */ KOMISIJAS ZIŅOJUMS PADOMEI 2006. – 2008. gada ziņojums par finansiālo situāciju Kopienas bezdarba apdrošināšanas shēmā, kas attiecas uz bijušajiem pagaidu darbiniekiem un līgumdarbiniekiem, kuri ir bezdarbnieki pēc dienesta beigām kādā no Eiropas Savienības iestādēm





[pic] | EIROPAS KOMISIJA | Briselē, 31.8.2010 COM(2010) 449 galīgā redakcija KOMISIJAS ZIŅOJUMS PADOMEI 2006. – 2008. gada ziņojums par finansiālo situāciju Kopienas bezdarba apdrošināšanas shēmā, kas attiecas uz bijušajiem pagaidu darbiniekiem un līgumdarbiniekiem, kuri ir bezdarbnieki pēc dienesta beigām kādā no Eiropas Savienības iestādēm KOMISIJAS ZIŅOJUMS PADOMEI 2006. – 2008. gada ziņojums par finansiālo stāvokli Kopienas bezdarba apdrošināšanas shēmā, kas attiecas uz bijušajiem pagaidu darbiniekiem un līgumdarbiniekiem, kuri ir bezdarbnieki pēc dienesta beigām kādā no Eiropas Savienības iestādēm KOPSAVILKUMS Eiropas Kopienu Pārējo darbinieku nodarbināšanas kārtības 28.a panta 11. punktā un 96. panta 11. punktā ir noteikts, ka reizi divos gados Komisija iesniedz Padomei ziņojumu par Kopienas bezdarba apdrošināšanas shēmas finansiālo stāvokli un par tās īpašo bezdarba fondu. Šajā ziņojumā ir aplūkots 2006. – 2008. gada laikposms, taču, lai nodrošinātu salīdzināmību ar iepriekšējo ziņojumu, sistemātiski ir minēti 2005. gada skaitļi. Bezdarba fonda pašreizējā finansiālā situācija ir apmierinoša, jo uzskaites dati liecina, ka fonda uzkrāto rezervju apjoms no 9 205 000 euro 2005. gada beigās ir pieaudzis līdz 16 160 000 euro 2008. gada beigās. Tomēr ar jauno Pārējo darbinieku nodarbināšanas kārtību, kas stājās spēkā 2004. gada 1. maijā un ar ko tika izveidots līgumdarbinieka statuss, ir ievērojami grozīti noteikumi par iemaksu veikšanu fondā, izdarīti grozījumi attiecībā uz personām, uz kurām attiecas šī apdrošināšana, kā arī kritēriji tās saņemšanai. No tā izriet, ka 2005. – 2008. gadā sistēma bija pārejas posmā, un šķiet, ka vēl šā perioda beigās nav sasniegusi stabilu darbības ritmu, īpaši attiecībā uz nākotnē iespējamo saņēmēju skaita izmaiņām. Tāpēc vajadzīga regulāra uzraudzība. Izveidojot līgumdarbinieka statusu un ņemot vērā Eiropas aģentūru izaugsmi, iemaksas bezdarba fondā un bezdarba fonda izdevumi 2008. gadā ir divkāršojušies salīdzinājumā ar 2005. gadu. Ieņēmumi spēcīgi palielinājās 2006. gadā un pakāpeniskāk 2007. un 2008. gadā, savukārt izdevumi jo īpaši palielinājās 2007. un 2008. gadā. Šī novirze laikā izraisīja līdzekļu ikgadējā atlikuma palielināšanos no 755 000 euro 2005. gadā līdz 3 410 000 euro 2006. gadā un 2 275 000 euro 2007. gadā, kas pēc tam 2008. gadā finansiālā izteiksmē kļuva par nelielu deficītu 330 000 euro apmērā. TIESISKAIS SATVARS Shēmas apraksts 2004. gada 1. maijā stājoties spēkā jaunajiem Civildienesta noteikumiem, darbību beidza iepriekšējā shēma , kura bija spēkā no 1985. gada līdz 2004. gada aprīlim. Iepriekšējā shēmā bija paredzēta bezdarba apdrošināšana pagaidu darbiniekiem (PD), kuri beidza savu dienestu. Kopienas bezdarbnieku pabalsts papildina valsts sociālos pabalstus, uz kuriem bijušais darbinieks var pretendēt. Tiesības uz pabalstu pastāv 24 mēnešus, ja attiecīgā persona vismaz 6 mēnešus ir strādājusi kā pagaidu darbinieks. Kopienas papildu bezdarbnieku pabalsta summai ir noteikta maksimālā un minimālā robeža. Ne maksimālā, ne minimālā robeža nekad nav tikušas mainītas. Apdrošināšana saskaņā ar Kopienas Veselības apdrošināšanas shēmu (5,1 % no bezdarbnieka atsauces pamatalgas) tiek segta no bezdarba fonda līdzekļiem. Ja PD to pieprasa, pārejas posmā paliek spēkā iepriekšējā shēma, un tā attiecas uz personām, kuras jau ir bezdarbā, un uz līgumiem, kas noslēgti pirms 2004. gada 1. maija un kuru beigu termiņš bija pēc šā datuma. Jaunā shēma , ko piemēro no 2004. gada maija, paredz segumu pret bezdarba risku arī jaunajai līgumdarbinieku (LD) kategorijai. Pašlaik tiesības uz pabalstu ir ierobežotas līdz periodam, kas atbilst trešajai daļai no PD vai LD statusā faktiski nostrādātā laika, tomēr nedrīkst pārsniegt 36 mēnešus. Maksimālais pabalsta apjoms (ko piemēro tikai no septītā bezdarba mēneša) un minimālais pabalsta apjoms attiecībā uz PD tika pārskatīts. Šī maksimālā un minimālā robeža pastāv arī attiecībā uz LD, taču tā atšķiras no PD piemērojamās. Turpmāk tā tiks pielāgota katru gadu (sk. algu pielāgošana). Atsauces uz tiesību aktiem - Eiropas Kopienu pārējo darbinieku nodarbināšanas kārtības (PDNK) 28.a pants, kas ieviests ar Padomes 1985. gada 27. septembra Regulas Nr. 2799/85 33. pantu (OV L 265, 08.10.1985.); kurā grozījumi izdarīti ar Padomes 2004. gada 22. marta Regulu Nr. 723/2004 (OV L 124, 27.04.2004.). - Komisijas 1988. gada 13. janvāra Regula Nr. 91/88, ar ko paredz noteikumus Pārējo darbinieku nodarbināšanas kārtības 28.a panta īstenošanai (OV L 11, 15.01.1989.). - Komisijas 1988. gada 14. jūlija noteikumi, kas pieņemti pēc Tiesas priekšsēdētāja 1989. gada 4. jūlijā apstiprinātās kopējās vienošanās, kur paredzēti sīki noteikumi par to, kā īstenot noteikumus par bezdarbnieku pabalsta piešķiršanu pagaidu darbiniekiem, piemērojot Eiropas Kopienu pārējo darbinieku nodarbināšanas kārtības 28.a panta 10. punktu. - 96. pants un pielikuma 5. pants Eiropas Kopienu pārējo darbinieku nodarbināšanas kārtībā (PDNK), kas ieviesti ar Padomes 2004. gada 22. marta Regulu Nr. 723/2004 (OV L 124, 27.04.2004.). - Ikgadējās regulas par atalgojuma, pensiju un citu pabalstu pielāgošanu. BEZDARBA FONDA FINANSIāLAIS STāVOKLIS Turpmāk divos dažādos veidos ir atspoguļots bezdarba fonda finansiālais stāvoklis. Pirmajā punktā ("Grāmatvedības uzskaites stāvoklis") skaitļi ir doti tādi, kādi tie ir norādīti grāmatvedības uzskaitē: finanšu darījums ņemts vērā gadā, kurā tas ir ierakstīts grāmatvedības uzskaitē ("uzskaites stāvoklis"). Tomēr daži ieņēmumi un izdevumi attiecas uz darījumiem, kas uzsākti iepriekšējā gadā pirms ieraksta izdarīšanas. Otrajā punktā ("Finansiālais stāvoklis") skaitļi ir atspoguļoti saskaņā ar uzkrājumu grāmatvedības loģiku. Saskaņā ar uzkrāšanas principu grāmatvedībā šie ieraksti ir jāņem vērā tajā gadā, kad darījumi ir uzsākti. Stāvoklis grāmatvedības uzskaitē: pašreizējie rezultāti un uzkrātie atlikumi 2005. – 2008. gadā 1. tabulā ir norādīti ieņēmumi un izdevumi, kā tas ir norādīti grāmatvedības uzskaitē, kā arī atlikums, kas no tā izriet. Summas, kas norādītas kā „bezdarbnieku pabalsts”, parasti ietver bezdarbnieku pabalsta pamatsummu, visus ģimenes pabalstus un koriģējošā koeficienta ietekmi (tikai iepriekšējā shēmā). No tām ir atņemti visi sociālie pabalsti, kas saņemti valsts līmenī (bezdarbnieku pabalsts, ģimenes pabalsts, slimības pabalsti, pirmsdzemdību pabalsts utt.). Iemaksas Kopienas Veselības apdrošināšanas shēmā (KVAS) (5,1 % no bezdarbnieka atsauces pamatalgas) tiek pilnībā segtas no Kopienas bezdarba shēmas. Darba ņēmēju iemaksas KVAS netiek atvilktas no Kopienas bezdarbnieka pabalsta. [pic] Bezdarba fonds izmanto divus tā izdevumu un ieņēmumu pārvaldes instrumentus: norēķinu kontu ieņēmumu saņemšanai un pabalstu maksāšanai, kā arī virkni termiņnoguldījuma kontu, lai ieguldītu norēķinu kontā uzkrāto atlikumu. 2. tabulas pirmajā daļā ir norādīti darījumi norēķinu kontā un tabulas otrajā daļā norādīti īstenotie rezultāti termiņnoguldījuma kontos, kā arī darījumi starp šiem abiem kontiem. Tabulas trešajā daļa norādīti uzkrātie atlikumi šajos abos kontos. [pic] Pārpalikums palielinājās par 40 % 2006. gadā un par 23 % 2007. gadā. Tas samazinājās par 1 % 2008. gadā. Ņemot vērā, ka 2008. gadā uzkrātais pārpalikums bija gandrīz 16,2 miljoni euro, fonda pašreizējā situācija no uzskaites viedokļa ir apmierinoša. 3. tabulā un 1. grafikā ir arī atspoguļoti piecos gados uzkrātie atlikumi, kas norādīti iepriekšējā ziņojumā, un tādējādi ir parādīta uzkrātā atlikuma attīstība ilgtermiņā (1985. – 2008. gads). [pic] [pic] Finansiālais stāvoklis: kārtējie rezultāti 2005. – 2008. gads Daži N gada sākumā iekasētie un grāmatvedības uzskaitē ierakstītie ieņēmumi ir atvilkumi no algām N-1 gada beigās un daži bezdarbnieka pabalsta maksājumi, kas veikti un ierakstīti N gada sākumā, attiecas uz N-1 gada beigu bezdarba periodiem. Saskaņā ar uzkrājumu grāmatvedības principu šie grāmatvedības ieraksti būtu jāattiecina uz N-1 finanšu gadu. 4. tabulā un 2. grafikā ir parādīti ieņēmumi un izdevumi saskaņā ar šo loģiku, kas tādējādi atspoguļo bezdarba fonda ieņēmumu un izdevumu ikgadējo finansiālo stāvokli. [pic] [pic] 2006. gadā ieņēmumi salīdzinājumā ar iepriekšējo gadu ļoti palielinājās (par 36 %), un tie turpināja palielināties 2007. gadā (15 %) un 2008. gadā (12 %). Izdevumi samazinājās 2006. gadā (- 5 %), un tie spēcīgi palielinājās 2007. gadā (45 %) un 2008. gadā (48 %). Šīs novirzes starp ieņēmumiem un izdevumiem rezultātā 2006. un 2007. gadā radās lieli atlikumi, taču neliels deficīts 2008. gadā. Šo deficītu vēl kompensē procenti par ieguldītajiem līdzekļiem. 3. grafikā ir parādīts kārtējais atlikums, kā arī procenti 2005. – 2008. gadā [pic]Šīs izmaiņas ieņēmumos un izdevumos ir skaidrojamas galvenokārt ar jaunu aģentūru izveidi un ar jaunas darbinieku kategorijas ieviešanu kopš 2004. gada: noteikta laika (ne vairāk kā 3 gadi) līgumdarbinieki. Līgumdarbinieku pieņemšana darbā 2004. – 2007. gadā palielināja ieņēmumus, neradot tūlītēju ietekmi uz izdevumiem, taču, sākot no 2007. gada, pirmo līgumu beigšanās un bezdarbnieka tiesību izmantošana spēcīgi palielināja izdevumus. Finansiālais stāvoklis: izdevumu un ieņēmumu sadalījums pa iestādēm un pa aģentūrām kopā 2005. – 2008. gadā 5. tabulā ir atspoguļots izdevumu un ieņēmumu sadalījums pa iestādēm un pa aģentūrām kopā. Pirmajā daļa ir norādītas absolūtās summas, otrajā daļā — katras iestādes un visu aģentūru īpatsvars salīdzinājumā ar kopējiem izdevumiem un ieņēmumiem. [pic]